stanford-oval/wikipedia huggingface dataset:
אל הרינגטון
סטטיסטיקה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2000/2001 | אינדיאנה | 3 | 0 | 13.3 | 154. | 000. | 500. | 1.3 | 1.0 | 0. | 0. | 1.7 |
| 2002/2003 | אינדיאנה | 6 | 0 | 17.2 | 212. | 000. | 667. | 3.7 | 8. | 1.0 | 5. | 3.0 |
| 2003/2004 | אינדיאנה | 16 | 2 | 26.7 | 429. | 400. | 545. | 6.4 | 8. | 1.4 | 6. | 9.5 |
| 2006/2007 | גולדן סטייט | 11 | 5 | 23.8 | 398. | 395. | 633. | 4.6 | 5. | 4. | 6. | 10.2 |
| 2010/2011 | דנוור | 5 | 0 | 14.0 | 455. | 500. | 750. | 1.4 | 1.0 | 6. | 0. | 5.6 |
| 2011/2012 | דנוור | 7 | 0 | 23.3 | .320 | .286 | .667 | 4.3 | 0.9 | 0.4 | 0.1 | 9.7 |
| 2013/2014 | וושינגטון | 7 | 0 | 8.4 | .400 | .000 | .714 | 2.3 | 0.0 | 0.6 | 0.0 | 2.4 |
| קריירה |  | 55 | 7 | 20.4 | .374 | .317 | .605 | 4.2 | 0.7 | 0.8 | 0.4 | 7.3 |

↑  בשל שביתת שחקנים ב-NBA התקיימו בעונת 1998/1999 50 משחקים בלבד
↑  בשל שביתת שחקנים ב-NBA התקיימו בעונת 2011/2012 66 משחקים בלבד
אימון משקולות

משקולות יד
אימון משקולות (באנגלית: Weight training) הוא שיטת אימון למטרות פיתוח כוח ועלייה במסת השריר (היפרטרופיה) באמצעות התנגדות. כאשר הוא נערך בצורה נכונה, אימון משקולות עשוי להוביל לשיפור הבריאות ולהרגשה טובה.
לפי השיטה הפופולרית, נהוג לבצע את האימון עם משקל ההולך וגדל עם הזמן, כאשר משתמשים במגוון רחב של תרגילים ומכשירים על מנת להתמקד בקבוצות שרירים מסוימות.
מקובל השימוש של בין 1–6 חזרות לפיתוח כוח, 6-12 להיפרטרופיה (הגדלת מסת השריר) ו-13 ומעל לסיבולת. אימון משקולות מסווג לרוב כאימון אנאירובי (בלתי תלוי בחמצן לייצור אנרגיה) למרות שיש אשר התאימו אותו לסיפוק התועלת הקיימת גם באימון אירובי.
עקרונות

חזרה - פעולה של הרמת המשקל והורדתו שוב, בצורה מבוקרת.
סט (בעברית: מערכה) - מקבץ המורכב ממספר חזרות המבוצעות זו אחר זו וללא הפסקה ביניהן.
מנוחה בין סטים - הזמן בו השרירים מתאוששים (בין סט לסט) ולא מתבצעת עבודה.
טווח תנועה - גודל המרחק שמתבצע באמצעות תנועת המפרקים.
מספר החזרות בסט תלוי במטרתו של המתאמן. בדרך כלל סטים עם פחות חזרות מבוצעים עם משקל גדול יותר. קצב החזרות גם הוא גורם חשוב.
מקובלת הדעה כי:
סטים של 1–5 חזרות בונים בעיקר כוח, עם השפעה פחותה על גודל השריר, וללא השפעה על הסיבולת.
סטים של 6–12 חזרות מפתחים היפרטרופיה - גדילה בעובי סיבי השריר.
סטים של 12 חזרות ומעלה מפתחים סיבולת שריר, עם גידול זניח של השריר והשפעה מוגבלת על הכוח.
בדרך כלל מבוצעים 1–6 סטים בתרגיל, ו-1–3 תרגילים לקבוצת שרירים, עם הפסקות קצרות בין כל סט. אורך ההפסקות קובע באיזו מערכת ישתמש הגוף לייצור האנרגיה. לדוגמה, בעת ביצוע סדרת תרגילים עם הפסקות קצרות מאוד או ללא הפסקות כלל, ישתמש הגוף בעיקר במערכת האירובית ליצירת האנרגיה לה הוא זקוק.
| משתנה | לחוזק | לכוח מתפרץ | לגודל שריר | לסיבולת |
| --- | --- | --- | --- | --- |
| משקל (% מתוך המקסימום להרמה אחת) | 80-100 | 50-70 | 60-80 | 40-60 |
| חזרות בכל סט | 1-5 | 5-10 | 8-12 | 25-60 |
| סטים בכל תרגיל | 4-7 | 3-5 | 4-8 | 2-4 |
| מנוחה בין סטים (בדקות) | 2-6 | 2-6 | 1-2 | 0.5-1 |
| אורך זמן (שניות לסט) | 5-10 | 4-8 | 20-60 | 80-150 |
| מהירות החזרות (% מהמקסימום) | 60-100 | 90-100 | 60-90 | 60-80 |
| אימונים בשבוע | 3-6 | 3-6 | 4-7 | 8-14 |
יש לבחור משקל בו מתקשים לסיים את מספר החזרות הרשומות.
אימון למטרת כוח-מתפרץ שימושי למשל בהעצמה של מכות-האגרוף של מתאגרף, או להגדלה של גובה הקפיצה של שחקן כדורסל.
אימון למטרת עלייה במסת השריר נפוץ בענפי ספורט הדורשים מסת שריר גדולה וכוח רב כגון: פיתוח גוף, הרמת משקולות, הרמת כוח ועוד.
אימון משקולות בחדר הכושר

מטרת הפעילות בחדר הכושר היא עלייה במסת השריר לשם השגת התכליות הבאות:
העלאת מדד ה - RMR (כמות הקלוריות שהגוף שורף במנוחה)
חיזוק הגוף והכנתו לעונת אימונים
כך למשל, מי שעושה דיאטה על מנת לרדת במשקל, עשוי להאיץ אותה אם יתאמן בחדר הכושר ויעלה את כמות הקלוריות שהוא שורף במצב מנוחה. ספורטאי - מקצועי או חובב - שעומד בפתח עונת אימונים, עשוי להוסיף תרגילי משקולות בשבועות הראשונים של העונה כדי להגדיל את מסת השרירים ולהכין אותם למאמץ שיידרש מהם במהלך העונה.
תזונה משלימה

צריכת כמות מספקת של חלבונים חשובה ביותר לבנייתם של שרירי הגוף בעת אימוני משקולות. מקורות רבים ממליצים למתאמנים על דיאטה עשירה בחלבונים, בין 1.4 ל-2.2 גרם של חלבונים לקילוגרם משקל גוף. לשם כך יש מתאמנים הצורכים אבקת חלבון מיד לאחר האימון, או לחלופין אוכלים מאכלים עשירים בחלבון כמו בשר, דגים, ביצים, מוצרי חלב, סויה וקטניות.
לצריכת כמות "מוגזמת" של חלבונים אין השלכות שליליות, בניגוד לדעה הרווחת לפיה הגזמה בצריכת חלבונים אינה רצויה, מכיוון שחלבונים עודפים אשר הגוף איננו זקוק להם לבניית השרירים מומרים על ידי הכבד לשומן אשר נאגר בגוף.
ארוחה קלה ומאוזנת לפני אימון (בדרך כלל בין שעה לשעתיים לפני) מבטיחה כי כמות מספקת של אנרגיה וחומצות אמינו תהיה זמינה לתרגילים הנמרצים. שתיית מים חשובה למניעת ביצועים ירודים בגלל התייבשות, והיא נעשית במקביל ולאורך כל האימון. מקובל לצרוך משקה חלבונים מיד לאחר האימון, משום שמתאמנים רבים מאמינים כי הספיגה והשימוש בחלבונים בשלב זה מוגברת, אך אין הדבר נכון. בנוסף, נצרך גם סוכר (כל סוכר פשוט) על מנת לחדש את מלאי הגליקוגן אשר פחת במשך האימון. מתאמנים מסוימים לוקחים עוד חומרים נוספים (למשל קראטין) לעזרה בבניית השרירים, אך יעילותם של חלק ממוצרים אלו שנויה במחלוקת ואחרים אף עשויים להיות מסוכנים.
אימון כוח

אימון אנאירובי בו המתאמן מתאמן על טווח חזרות 1–5 ומשתמש במשקולות חופשיים (בעיקר מוט), על מנת ללמד את מערכת העצבים דפוס תנועה מסוימים שבחר, אימוני כוח חשובים לבסיס (לדוגמה התוכנית SS) גם למטרות היפרטרופיה עתידיות.
אימונים נוספים

קיימים אימונים נוספים המשלבים שימוש במשקולות, או מסתמכים על עקרונות אימון המשקולות כגון TRX המסתמך על הפעלת כוח כנגד משקל הגוף, אימוני קטלבלס, בהם משתמשים בעיקר במשקולות מסוג זה ואימוני קרוספיט המשלבים הנפת משקולות ותרגילים אחרים בעצימות אירובית גבוהה.
ראו גם

כושר גופני
פיתוח גוף
הרמת משקולות (ספורט)
משקולית
אימון משקולות קבוצתי.
אימון משקולות פרטני.
אליעזר שרבטוב

| --- | --- |

אליעזר שרבטוב
 לידה:  9 באוקטובר 1991 (בן 32) רחובות, ישראל
 מידע כללי
 מדינה:  ישראל ישראל קנדה קנדה
 השכלה:  École secondaire Georges-Vanier 
 משקל:  170 ליברה 
 גובה:  1.73 מטרים
 ספורט
 ענף ספורט:  הוקי קרח
 עמדה:  חלוץ אגף שמאלי
 נבחר בדראפט:  לא
 תקופת הפעילות:  מ-2011
 
אליעזר "אלי" שרבטוב (נולד ב-9 באוקטובר 1991, רחובות, ישראל) הוא שחקן הוקי קרח ישראלי-קנדי בעמדת חלוץ אגף שמאלי, שמשחק עבור קבוצת ז'ונקייר מרקיז מליגת ה-LNAH - ליגה מקצוענית הפועלת בפרובינציית קוויבק שבקנדה. הוא הישראלי הראשון ששיחק בליגת KHL, לאחר ששיחק עבור סלובאן ברטיסלבה.
שרבטוב הוא יהודי שעבר עם משפחתו מישראל ללאוול שבמדינת קוויבק כשהיה בן שנתיים. הוריו במקור ממוסקבה, רוסיה והיו אוהדי מונטריאול קנדיאנס. לפי שרבטוב, משפחתו הורשתה להיכנס לקנדה כי אביו אמר שהוא רוצה שהוא יהיה כמו גאי לפלר (שחקן הוקי קרח קנדי מקוויבק).
ראשית חייו

אליעזר אלכסייביץ' שרבטוב נולד ברחובות למשפחה יהודית רוסית. הוא הילד הצעיר ביותר. אחיו, יוני שרבטוב הוא לוחם מקצועי של MMA. בגיל שנתיים עבר עם משפחתו לקנדה, לעיר לאסאל בקוויבק. אביו היה מעריץ גדול של הקנדיאנס. לדברי אליעזר, שירות ההגירה איפשר למשפחתו להיכנס לקנדה רק לאחר דברי אביו שהוא רוצה שבנו יהיה כמו מספר 10, גיא לפלר. החלום של אליעזר היה לשחק באחת הליגות הגדולות בעולם מאז ילדותו ובשנת 2017, הוא הפך לישראלי הראשון ששיחק בליגת ההוקי הקונטיננטלית.
קריירת משחק > נוער

בהיותו בן שלוש עשרה, שרבטוב עשה את הופעת הבכורה שלו בליגת ההוקי הישראלית במסגרת קבוצת "מטולה". בעונת 2004/05 הוא סיים במקום השלישי עם הקבוצה. בסך הכל, אליעזר שיחק ב"מטולה" עד 2008.
בשנת 2008, שרבטוב השתתפו במחנה אימונים עם מועדון ההוקי מונטריאול ג'וניור ובילה את עונת 2008/09 בקבוצת לאוול מהליגה הקוויבקית שבה הוביל את הקבוצה כמלך השערים. הוא עשה 61 (29 שערים + 32 אסיסטים) נקודות ב-45 משחקים והפך לשלישי בליגה בנתון זה. בפלייאוף, הוא עזר לקבוצה לזכות באליפות בזמן שהוביל את הפלייאוף עם 15 שערים ב-18 משחקים.
שרבטוב החל לשחק הוקי בקנדה בעונת 2009/10 עם קבוצת מונטריאול ג'וניור, ששיחק 62 משחקים ורשם 30 (12 שערים + 18 אסיסטים) נקודות. הוא שיחק 37 משחקים עם מונטריאול שוב בשנת 2010/11 לפני שעבר לקבוצה אחרת.
קריירת משחק > קריירה מקצוענית > צרפת

שרבטוב בילה את עונת 2011/12 בקבוצת ביסונס דה נויילי-סור-מרן, שבה שיחק בליגת מגנוס הצרפתית. במהלך העונה, הוא הבקיע 14 (6 + 8) נקודות ב-24 משחקים. למרות העובדה שנוי-סור-מרן עזבה את הליגה העליונה לאחר העונה, חתם שרבטוב על הארכה של שנה נוספת במועדון.
העונה השנייה הייתה פרודוקטיבית למדי עבור שרבטוב, שרשם ממוצע של שתי נקודות למשחק. הוא סיים שישי בליגה בטבלת המבקיעים. הוא גם סיים ראשון בכמות שערים. בסוף העונה אליעזר הושא למועדון הנוער "Francais Volants" מפריז. הוא שיחק שלושה משחקים עבור Volants בפלייאוף, שבו הוא הבקיע 8 (4 שערים + 4 אסיסטים) נקודות. הוא היה שחקן המפתח לניצחון הקבוצה בפלייאוף.
קריירת משחק > קריירה מקצוענית > קזחסטן

מעונת 2013/14 עד עונת 2016/17, שיחק שרבטוב באליפות קזחסטן, כשהחל את העונה עם אסטנה שראתה אותו מסיים ראשון בקבוצה במספר הנקודות (ארבעים, 16 שערים ו-24 אסיסטים). אחרי ירידה ביכולתו בעונה הראשונה שלו עם בייבאריס אטיראו בעונת 2014/15, הוא חזר בעונת 2015/16 להוביל את הקבוצה בנקודות עם 45 וסיים השלישי בכל הליגה במספר אסיסטים (33)במהלך העונה הרגילה, שבה את בייבאריס סיימה במקום השני. במהלך הפלייאוף, שרבטוב שיחק תפקיד חיוני בניצחון האליפות.
קריירת משחק > קריירה מקצוענית > סלובקיה

שרבטוב שיחק לראשונה בסלובקיה בעונת 2017/18: הוא חתם בקבוצת סלובאן ברטיסלבה והפך לישראלי הראשון ששיחק ב-KHL. הוא הבקיע שער ו-3 אסיסטים ב-35 משחקים. בפברואר 2019, לאחר הופעות קצרות בקנדה (בקבוצת ברלין בלאקג'קס) ולטביה (קורבאדס) והופעה בודדת בקבוצת ארלן הקזחית, עבר שרבטוב לקבוצת קושיצה.
קריירת משחק > קריירה מקצוענית > פולין

בקיץ 2020 חתם שרבטוב על חוזה לשנה אחת בקבוצת אוניה אושוונצ'ים מהליגה הפולנית.
קריירת משחק > קריירה מקצוענית > אוקראינה

ב-29 ביולי 2021 חתם בקבוצת מריופול מהליגה העליונה באוקראינה. עם פתיחת הפלישה הרוסית לאוקראינה בפברואר 2022 חולץ מהעיר בעזרת דיפלומטים ופעילי הוקי קרח ישראלים.
קריירת משחק > קריירה מקצוענית > LNAH בקנדה

בעונת 2022/23 חתם שרבטוב בקבוצת ז'ונקייר מרקיז, המשחקת בליגת ה-LNAH - ליגה מקצוענית מדרג נמוך הפועלת בפרובינציית קוויבק בקנדה.
קריירה בנבחרת

שרבטוב שיחק בהרחבה בנבחרת ההוקי הלאומית בישראל, תוך שהוא מושך תשומת לב בינלאומית כששיחק לראשונה באליפות העולם עד גיל 18 (דרג III) שנערכה בבולגריה, בגיל 13 והפך לשחקן הצעיר ביותר על הקרח, באליפות העולם עד גיל 18. הוא שיחק שוב עם הנבחרת מתחת לגיל 18 בשנת 2006 וב-2008. בטורניר הראשון שלו הוא הבקיע 9 (4 שערים + 5 אסיסטים) ב-5 משחקים וסייע לקבוצה לזכות במדליית ארד שהפכה גם למדליה הראשונה שזכתה בטורניר אליפות העולם. באליפות השנייה, אליפות העולם בכדורגל 2006 שהתקיימה ברומניה, הבקיע שרבטוב 14 נקודות (6 שערים + 8 אסיסטים), מה שעזר לנבחרת לעלות לדרג השני באליפות על ידי זכייה במדליית הכסף. לרוע המזל, ההשתתפות הבאה של שרבטוב באליפות העולם 2008, באסטוניה, הסתיימה עם חזרתה של הנבחרת הישראלית לדרג השלישי.
שרבטוב התחיל לשחק עם הנבחרת הבוגרת באליפות העולם עד גיל 19, שנערכה באסטוניה. הוא הבקיע 6 (3 שערים + 3 אסיסטים) בחמישה משחקים, שלא הצילו את הנבחרת הישראלית מירידה לדרג השלישי. שרבטוב הפך לסנסציה באינטרנט לאחר שהבקיע את שער הדגל מול יוון באליפות העולם שנערכה בדרום אפריקה.
הערות שוליים

↑  "Щербатов Элиэзер:Континентальная Хоккейная Лига (КХЛ)". www.khl.ru. נבדק ב-2017-09-04.
↑  "Professional Hockey Review: 2010–11; Canadian Hockey Leagues (Senior A)". Jewish Sports Review. 8 (87): 7–8. בספטמבר 2011. {{cite journal}}:  (עזרה)
↑  "Q & A ('Q' Moment) With Montreal Junior Eliezer Sherbatov". Evenstrength.com. 9 ביולי 2010. אורכב מ-המקור ב-17 במרץ 2012. נבדק ב-5 בספטמבר 2018. {{cite web}}:  (עזרה)
1 2 3  "Sherbatov a Montréal Junior". Thesuburbannews.ca. אורכב מ-המקור ב-6 ביולי 2011. נבדק ב-14 בינואר 2013. {{cite news}}:  (עזרה)
↑  ""Я буду первым евреем в КХЛ" - Как пройти путь от чемпионата Израиля до КХЛ". Sports.ru (ברוסית). 2017-09-03. נבדק ב-2017-09-04.
↑  IIHF. "First Israeli in KHL". www.iihf.com (באנגלית). אורכב מ-המקור ב-2019-02-16. נבדק ב-2018-01-31.
1 2 3  "Eliezer Sherbatov". eliteprospects.com. נבדק ב-15 בפברואר 2019. {{cite web}}:  (עזרה)
↑  "Elite Prospects - HK Astana". www.eliteprospects.com. נבדק ב-15 בפברואר 2019. {{cite web}}:  (עזרה)
↑  "Elite Prospects - Beibarys Atyrau". www.eliteprospects.com. נבדק ב-15 בפברואר 2019. {{cite web}}:  (עזרה)
↑  "Elite Prospects - Kazakhstan Stats 2015-2016". www.eliteprospects.com. נבדק ב-15 בפברואר 2019. {{cite web}}:  (עזרה)
↑  "Elite Prospects - Kazakhstan Stats 2015-2016". www.eliteprospects.com. נבדק ב-15 בפברואר 2019. {{cite web}}:  (עזרה)
↑  "Oceliarov posilnia Roman Derljuk a Eliezer Šerbatov". www.hckosice.sk (בסלובקית). 26 בינואר 2019. נבדק ב-15 בפברואר 2019. {{cite web}}:  (עזרה)
↑  "Po odhodlanom výkone zaslúžené body z novozámockého ľadu". www.hckosice.sk (בסלובקית). 1 בפברואר 2019. נבדק ב-15 בפברואר 2019. {{cite web}}:  (עזרה)
↑  "Pod Urpínom sme ťahali za kratší koniec". www.hckosice.sk (בסלובקית). 13 בפברואר 2019. נבדק ב-15 בפברואר 2019. {{cite web}}:  (עזרה)
↑  "Israeli hockey player shocks world". Ynetnews. נבדק ב-2017-07-14.
↑  "Sherbatov, 17, beats the odds". .canada.com. אורכב מ-המקור ב-2012-08-26. נבדק ב-14 בינואר 2013. {{cite news}}:  (עזרה)
↑  "Sherbatov goal". Youtube.com. 9 ביולי 2011. נבדק ב-14 בינואר 2013. {{cite web}}:  (עזרה)
↑  השער של שרבטוב, יוטיוב
↑  קליפ היום: הגאווה הישראלית בהוקי קרח, באתר וואלה, 30 בדצמבר 2011
↑  א. העולם בהוקי קרח: ישראל ניצחה את דרא"פ, באתר ynet, 12 באפריל 2011
| --- | --- |
בקרת זהויות :  NLI: 987012398956505171  LCCN: no2022046989  VIAF: 7416165060261432740006   WorldCat (עם VIAF): 7416165060261432740006
אמברקיה

| --- | --- |

 מידות
 גובה מעל פני הים:  36 מ' 
 מיקום
 מדינה:  יוון 
 קואורדינטות:  39°09′29″N 20°59′13″E﻿ / ﻿39.158°N 20.987°E﻿ / 39.158; 20.987
 he
 
אמבּרקיה (ביוונית: Ἀμβρακία, לעיתים: אמפּרקיה, Ἀμπρακία) הייתה עיר עתיקה בצפון-מערב יוון. היא הוקמה במאה ה-7 לפנה"ס על ידי מתיישבים מקורינתוס באמצעו של מישור פורה ומיוער בעיקול הנהר ארכאתוס, מרחק 7 מילין מהמפרץ הנושא את שמה. לאחר כיבושה ב-189 לפנה"ס על ידי הרומאים איבדה העיר את חשיבותה, ובראשית המאה ה-1 לספירה ננטשה. סמוך לחורבותיה הוקמה בתקופה הביזנטית עיר חדשה בשם ארטה.
אליפות CONCACAF 1989

| --- | --- |
 תקופת התחרות:  19 במרץ 1988 – 19 בנובמבר 1989 (שנה) 
 מספר משתתפות:  5
 הזוכה:   קוסטה ריקה
 מספר משחקים:  18
 מספר שערים:  29 (1.61 בממוצע למשחק)
 מלך השערים:  8 שחקנים (2 שערים)
 → 1985גביע הזהב 1991 מוקדמות מונדיאל 1994 ←
 
אליפות CONCACAF 1989 נערכה בין ה-19 במרץ ל-19 בנובמבר 1989, והמהדורה ה-10 של אליפות צפון אמריקה בכדורגל. התחרות הייתה המהדורה האחרונה של אליפות CONCACAF והוחלפה בגביע הזהב של CONCACAF. הטורניר שימש גם כמוקודמות למונדיאל 1990. קוסטה ריקה זכתה באליפות בפעם השלישית בתולדותיה והעפילה למונדיאל הראשון בתולדותיה בזכות הפרש שערים עדיף בפלוס 1 על פני זה של ארצות הברית שסיימה במקום השני. ארצות הברית הבטיחה גם את העפלתה למונדיאל לראשונה מזה 40 שנים, לאחר שגברה על טרינידד וטובגו בתוצאה 1 - 0 משער של פול קליגיורי שזכה לכינוי "הירייה שנשמעה ברחבי העולם".
מוקדמות

5 קבוצות העפילו משלב המוקדמות לתחרות, מקסיקו הושעתה משלב המוקדמות בשל רישום שחקנים מעל גיל 20 במוקדמות אליפות העולם לנוער ב-1988, פיפ"א דחתה את הרישום של בליז לתחרות בשל חובות כלכליים.
בית הגמר

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |   |
|  קוסטה ריקה | 11 | 8 | 5 | 1 | 2 | 10 | 6 | 4 |  | — | 1 – 0 | 1 – 0 | 2 – 1 | 1 – 0 |
|  ארצות הברית | 11 | 8 | 4 | 3 | 1 | 6 | 3 | 3 |  | 1 – 0 | — | 1 – 1 | 2 – 1 | 0 – 0 |
|  טרינידד וטובגו | 9 | 8 | 3 | 3 | 2 | 7 | 5 | 2 |  | 1 – 1 | 0 – 1 | — | 2 – 1 | 2 – 0 |
|  גואטמלה | 3 | 6 | 1 | 1 | 4 | 4 | 7 | -3 |  | 1 – 0 | 0 – 0 | 0 – 1 | — | - |
|  אל סלוודור | 2 | 6 | 0 | 2 | 4 | 2 | 8 | -6 |  | 2 – 4 | 0 – 1 | 0 – 0 | - | — |
שני המשחקים בין אל סלבדור לגואטמלה היו אמורים להיערך בגואטמלה. מאוחר יותר הוסכם על ביטולם בגלל חוסר חשיבות ספורטיבית (אף אחת מהנבחרות לא הייתה יכולה להעפיל למונדיאל גם אם הייתה מנצחת בשני המשחקים).
| טורנירי גביע הזהב של CONCACAF |
| --- | --- | --- |
| אליפות CONCACAF | 1963 • 1965 • 1967 • 1969 • 1971 • 1973 • 1977 • 1981 • 1985 • 1989 |  |
| גביע הזהב | 1991 • 1993 • 1996 • 1998 • 2000 • 2002 • 2003 • 2005 • 2007 • 2009 • 2011 • 2013 • 2015 • 2017 • 2019 • 2021 • 2023 |  |
אלפרד קובין

| --- | --- |

 לידה:  10 באפריל 1877 ליטומז'יצה, ממלכת בוהמיה 
 פטירה:  20 באוגוסט 1959 (בגיל 82) Wernstein am Inn, אוסטריה 
 מקום קבורה:  אוסטריה עילית 
 מקום לימודים:  האקדמיה לאמנות יפה, מינכן 
 תקופת הפעילות:  1898–1959 (כ־61 שנים) 
 תחום יצירה:  גרפיקה, איור, ספרות 
 זרם באמנות:  סימבוליזם 
 הושפע על ידי:  מקס קלינגר 
 פרסים והוקרה:  פרס וינה לאמנויות יפות (1950)  העיטור האוסטרי למדע ואמנות (1957) 
 
אלפרד לאופולד איזידור קובין (בגרמנית:  Alfred Leopold Isidor Kubin‏; 10 באפריל 1877 – 20 באוגוסט 1959) היה מוציא לאור, מאייר וכותב מזדמן. קובין נחשב לנציג חשוב של סימבוליזם ואקספרסיוניזם.
ביוגרפיה

קובין נולד בבוהמיה בעיירה לייטמריץ (ליטומיריצה (אנ')), באימפריה האוסטרו-הונגרית. בין השנים 1892–1896 הוא למד אצל צייר הנוף אלואה באר, אף שלמד זמן קצר. בשנת 1896, הוא ניסה להתאבד על קבר אמו, ותפקידו בצבא האוסטרי נמשך רק שנה שהסתיימה בהתמוטטות עצבים.
בשנת 1898 החל קובין בתקופת לימודים אמנותית באקדמיה פרטית שהונהגה על ידי הצייר לודוויג שמיט-רוטה, לפני שנרשם לאקדמיה במינכן בשנת 1899, אבל לא סיים את לימודיו שם. במינכן גילה קובין את יצירותיהם של אודילון רדון, אדוורד מונק, ג'יימס אנסור, הנרי דה גרוקס ופליסיאן רופס. הוא הושפע עמוקות מהדפסים של מקס קלינגר, ואחר כך סיפר: "כאן נפתחה אלי האמנות החדשה, שהציעה משחק חופשי לביטוי הדמיוני של כל עולם התחושות המתקבל על הדעת... נשבעתי שאני אקדיש את חיי ליצירת עבודות דומות". טכניקת האקווטינט בה השתמשו קלינגר וגויה השפיעה על סגנון עבודותיו בתקופה זו, שהן בעיקר רישומי דיו של נושאים פנטסטיים, לעיתים קרובות מקאבריים. קובין הפיק מספר קטן של ציורי שמן בשנים 1902–1910, אך לאחר מכן תפוקתו כללה רישומי עט ודיו, צבעי מים וליטוגרפיות. בשנת 1911 הוא נקשר לקבוצת "הפרש הכחול" (Blaue Reiter) והציג איתה בגלריה דר שטורם בברלין בשנת 1913. לאחר אותה תקופה הוא איבד קשר עם האוונגרד האמנותי.
קובין נחשב לנציג חשוב של הסמבוליזם והאקספרסיוניזם והוא ידוע בפנטזיות חשוכות, ספקטרליות, סמליות, המורכבות לעיתים קרובות מסדרות ציור נושאיות. כמו אוסקר קוקושקה ואלברט פריז גוטרסלו, גם לקובין היה כישרון אמנותי וגם ספרותי. הוא אייר בין השאר את עבודותיהם של אדגר אלן פו, הופמן ופיודור דוסטויבסקי. קובין אייר גם את מגזין הפנטזיה הגרמני Der Orchideengarten.
משנת 1906 ועד מותו הוא חי בבית אחוזה מהמאה ה-12 באוסטריה עילית. בשנת 1938, באנשלוס של אוסטריה וגרמניה הנאצית, הוכרזה עבודתו כ"אמנות מנוונת", אך הוא הצליח להמשיך לעבוד במהלך מלחמת העולם השנייה.
הצד השני

יצירתו הכתובה היחידה של קובין הייתה "Die andere Seite" (מגרמנית: "הצד השני") (1908), רומן פנטסטי המתרחש בארץ דמיונית מוזרה. ברומן קיימת אווירה של אבסורד קלסטרופובי בדומה לכתביו של פרנץ קפקא, שהתפעל מהספר. האיורים לספר יועדו במקור ל"גולם" מאת גוסטב מירינק, אך מאחר שספר זה התעכב, קובין העביר את איוריו לרומן משלו.
גלריה

המדינה
חלום שכיח
עבר שלא נבלע
הגברת על הסוס
המלך האחרון
רגע הלידה
אגדה סיבירית
חרדה
מסה שחורה
הערות שוליים

↑  Kubin, Alfred, Grove Art Online (באנגלית)
↑  Rosenberg, Karen (2008-10-15). "Mapping the Shadowy Corners of the Subconscious (Published 2008)". The New York Times (באנגלית אמריקאית). ISSN 0362-4331. נבדק ב-2020-12-24.
↑  Karl-Heinz Meissner, Alfred Kubin, Städtische Galerie im Lenbachhaus München, Edition Spangenberg, 1990 (p.114).
↑  "Artist creates a nightmare novel". The Canberra Times. Australian Capital Territory, Australia. 24 October 1970. p. 13.
↑  Franz Rottensteiner,The Fantasy Book: An Illustrated History from Dracula to Tolkien (p. 143) Collier Books, 1978
| --- | --- |
בקרת זהויות :  NLI: 987007264077605171  PLWABN: 9810694415505606  AAG: 452  BNE: XX1065314  BnF: cb120153340 (data)  CiNii: DA0046484X  GND: 118567365  ICCU: CFIV019752  ISNI: 0000 0001 2125 1659  LCCN: n80032690  NDL: 00446438  NKC: jn19990004709  NLK: KAC201808700  NTA: 069799172  RKD: 46708  SELIBR: 210630  SNAC: w67m11cx  SUDOC: 028286545  Trove: 897164  ULAN: 500025783  VcBA: 495/113822  VIAF: 27076543   WorldCat (עם VIAF): 27076543
אלסנדרו אנדריי

אלסנדרו אנדריי (באיטלקית: Alessandro Andrei; נולד ב-3 בינואר 1959) הוא אתלט עבר איטלקי. הוא אלוף אולימפי, סגן אלוף עולם ושיאן עולם בהדיפת כדור ברזל.
ביוגרפיה

אנדריי נולד בפירנצה.
באליפות העולם הראשונה באתלטיקה שנערכה בהלסינקי, פינלנד בשנת 1983 סיים אנדריי במקום שביעי בהדיפת כדור ברזל בתוצאה של 20.07 מטר.
ביוגרפיה > אלוף אולימפי

באליפות אירופה באתלטיקה באולם שנערכה בגטבורג, שוודיה במרץ 1984 זכה אנדריי במדליית ארד בהדיפת כדור ברזל בתוצאה של 20.32 מטר, אחרי יאניס בויארס מברית המועצות (20.84 מטר) וורנר גינתר משווייץ (20.33 מטר). באולימפיאדת לוס אנג'לס (1984) הוא זכה במדליית זהב בהדיפת כדור ברזל בתוצאה של 21.26 מטר, לפני מייקל קרטר (21.09 מטר) ודייב לוט (20.97 מטר) שניהם מארצות הברית.
ביוגרפיה > שיאן עולם

בתחרות שנערכה באולם טורינו, איטליה ב-28 בפברואר 1987 קבע אנדריי בהדיפת כדור ברזל שיא אישי חדש של 21.54 מטר. בתחרות שנערכה בויירג'ו, איטליה ב-12 באוגוסט אותה שנה הוא קבע בהדיפת כדור ברזל שלושה שיא עולם חדשים 22.72 מטר, 22.84 מטר ו-22.91 מטר, שיפור לשיאו בן השנה של אודו באייר ממזרח גרמניה (22.64 מטר). שיא זה החזיק מעמד שנה ונשבר על ידי אולף טימרמן ממזרח גרמניה (23.06 מטר). באליפות העולם באתלטיקה שנערכה ברומא, איטליה בתחילת ספטמבר אותה שנה, הוא זכה במדליית כסף בהדיפת כדור ברזל בתוצאה של 21.88 מטר, אחרי ורנר גינתר (22.23 מטר) ולפני ג'ון ברנר מארצות הברית (21.75 מטר).
באולימפיאדת סיאול (1988) סיים אנדריי במקום שביעי בהדיפת כדור ברזל בתוצאה של 20.36 מטר. באליפות העולם באתלטיקה אולם שנערכה בבודפשט, הונגריה במרץ 1989 הוא סיים במקום שביעי בהדיפת כדור ברזל בתוצאה של 19.77 מטר. באליפות העולם שנערכה בטוקיו, יפן בשנת 1991 הוא סיים במקום 11 בתוצאה של 18.73 מטר. בשלב המוקדמות הוא קבע תוצאה של 19.00 מטר. באולימפיאדת ברצלונה (1992) הוא סיים במקום 11 בהדיפת כדור ברזל בתוצאה של 19.62 מטר. בשלב המוקדמות הוא קבע תוצאה של 20.14 מטר ובאליפות העולם שנערכה בגטבורג בשנת 1995 הוא סיים במקום 18 בהדיפת כדור בברזל בתוצאה של 18.74 מטר.
חייו האישיים

אנדריי נשוי לאגנס מפיס, אף היא הודפת כדור ברזל וזורקת דיסקוס אולימפית.
שיאיו האישיים

אצטדיון פתוח
הדיפת כדור ברזל: 22.91 מטר (1987) שיא עולם
אולם סגור
הדיפת כדור ברזל: 21.54 מטר (1987)
ראו גם

התפתחות שיא העולם בהדיפת כדור ברזל (באנגלית)
אמירני

אמירני וקמרי
אמירני (בגאורגית: ამირანი), גיבור מיתולוגי מהמיתולוגיה הגאורגית, בנם של דאלי והצייד דארג'לאני. בן דמותו של פרומתאוס מהמיתולוגיה היוונית.
לאגדות על אמירני קיימות מספר גרסאות. גרסה אחת של האגדה מספרת כי אמירני נולד ביער חשוך והיה בנה של דאלי, אלת הצייד בפנתאון הגאורגי. הוא גדל כשהוא מפגין כח עצום ויכולת לשתות ולאכול כמו שלושה אנשים. במהלך מסעותיו הוא פגש מפלצת בעלת 3 ראשים, ושחט אותה. מעט לפני מותה התחננה המפלצת שלא יהרוג את שלוש התולעים שייצאו מפיה אחרי מותה. אמירני הסכים, ושלוש התולעים שיצאו מפי המפלצת גדלו והפכו לדרקון בעל 3 ראשים: לבן, אדום ושחור. אמירני הרג את השנים הראשונים אבל נבלע על ידי הדרקון השחור, כשהוא משאיר את אחיו שיחתכו את הדרקון כדי לשחררו מביטנו.
לאחר מכן החל אמירני במסעו בחיפוש אחר נערה (בתולה) יפהפייה בשם קמרי (qamari) - נערה מכוסה במשי, זהב, וקרני שמש, וכל כך יפהפייה עד שאפילו השמש אינו מביט בה. הוא מצא אותה במצודה שמיימית מפוארת, משתלשלת מהשמים בשרשרת. הוא חתך את השרשרת ונכנס לחפש את קמרי, שהייתה באמצע עבודות הבית. הוא התחנן לפניה לברוח עמו, היא הסכימה אבל רק בתנאי שהכלים יהיו שטופים. אמירני החל לעזור לה אבל איבד במהירות את סבלנותו ושבר את הכלים הקשים לרחיצה, בעקב הנעל. אז החלו הכלים להזדעק כאזעקה ומיהרו לברוח לשמים כדי להזעיק את אביה של קמרי. 
זה גרם למרדף נורא שהסתיים בקרב. באותו הרגע שמע אמירני על הריגתם של שני אחיו. אמירני התאבד (על ידי כך שהוא חותך את אצבעו הקטנה), אך הוחזר לחיים על ידי קמרי, ששמעה בעצתו של עכבר וגילתה צמח מאגי שיחיה את אמירני. לאחר מכן הרג אמירני את כמעט כל הדרקונים, המפלצות והחיות הפרועות (דבים, ענקים מרושעים) בעולם.
אמירני איתגר את האל כל יכול (מקביל לזאוס או לרוח נעלה), אבל שלא כמו פרומתאוס, הוא עצמו גרם למאסרו. האל הזהיר אותו מחוסר ההצלחה של עצמו, ושזה נחשב לפשע בר ענישה. אבל אמירני נענה לאתגר בכל זאת. האל טבל מקל (זרד) לתוך האדמה ושאל אותו אם הוא מספיק גבר להוציא את המקל. אמירני משך עיקם וניסה להוציא את המקל אבל ללא הצלחה. המקל צימח בסתר שורשים וסירב לזוז. כעונש אמירני נכבל למוט השקוע בצידו של הר קזבק. וכשהוא ניסה להשתחרר שלח האל עורב שהאכיל אותו בחתיכת לחם וכוס יין. בזעמו השליך אמירני אבן על העורב והחטיא, והמשיך לנקוש בשלשלאות שלו בתקיפות רבה יותר. בגרסה אחרת, קורשה, כלבו הנאמן, ניסה לשחררו על ידי כרסום השלשלאות, אבל בכל פעם שהתקרב למטרתו, הוא הופרע, פעם על ידי אישה שמדברת יותר מדי, פעם על ידי נחליאלי שמתיישב על המוט וכו'.
בגרסה אחרת אמירני נתן את האש לאנושות.